dvergfalk
Store norske leksikon,Biologi,Dyreriket,Ryggstrengdyr,Virveldyr,Fugler,Falkefugler,Falkefamilien,Falco
Dvergfalk er en fugleart i falkefamilien, også kalt steinfalk. Den er den minste av falkene i Norge, rundt 27–31 cm lang. Hunnen er størst. Dvergfalken har størst hekkeutbredelse av alle falker i Norge.
Utseende Hannen er på oversiden blågrå med svarte lengdestreker, på undersiden rustgul med brune lengdeflekker. Hunnen har brun overside. Utbredelse Dvergfalken hekker til dels nokså vanlig i skoggrensen mot fjellet over hele landet, men også langs kysten fra Rogaland og nordover. Bestanden er trolig minkende, og den er anslått til 2000–6000 par. Atferd Dvergfalken hekker oftest i trær, i blant i gamle kråkereir, men den kan også ha reir på fjellhyller og på bakken. Den lever mest av trost og andre småfugler. Den er overveiende en trekkfugl som overvintrer fra Mellom-Europa til middelhavslandene. Les mer i Store norske leksikon fugler falkefamilien Eksterne lenker BirdID: Faktaside om dvergfalk